百法明門

百法明門，佛教術語，論曰：「一切法無我，何等一切法？云何為無我？一切法者，略有五種: 一者心法。二者心所有法。三者色法。四者心不相應行法。五者無為法。」《顯揚聖教論》曰：「一切者有五法，總攝菩薩藏。何等為五? 頌曰：『心、心所有、色，不相應、無為』」。 一、心法（有八種） 二、心所有法（有五十一種） 三、色法（有十一種） 四、心不相應行法（有二十四種） 五、無為法（有六種） 以上，合計為百法。十地經說初地菩薩於百法門（śata-dharmamukha）能正思擇（pravicinoti）。 世親（西藏說世親或法護）作有《大乘百法明門論》（梵語：Mahāyāna-śatadharma-prakāśamukha-śāstra；藏語：ཐེག་པ་ཆེན་པོའི་ཆོས་བརྒྱ་གསལ་བའི་སྒོའི་བསྟན་བཅོས）。 【心法】有八種： 眼識。 耳識。 鼻識。 舌識。 身識。 意識。 末那識。 阿賴耶識。 心法者總共有六種涵義： 「集起」：名心。唯屬「第八」，「集」諸種子「起」現行故。 「積集」：名心。屬「前七」轉識能熏，「積集」諸法種故。 「初集起」：屬「前七」轉識現行，「共集」「熏起」種故。 「後積集」：名心。屬於「第八」，「含藏」「積集」諸法種故。 「緣慮」： 名『心』，俱能緣慮自分境故； 或名為『識』，了別義故； 或名為『意』，等無間故。 或， 「第八」：名『心』； 「第七」：名『意』； 「前六」：名『識』。 斯皆心分也。 《大乘百法明門論解》：『 心所有法者，具三義故。 恒依心起。 與心相應。 繫屬於心。 具此三義「名為」心所故。 要心為依方得起故。 「『觸』等」恒與心相應故。 既云與心相應，蓋心不與心自相應故，心非心所故，他性相應非自性故。 相應之義有四：謂「時」「依」「所緣」及「事」皆同，乃相應也。 「『觸』等」看與何心生，時便屬彼心之「『觸』等」故。 如次為三義也。』 心所有法共有五十一種，分為六位：（一）遍行有五。（二）別境有五。（三）善有十一。（四）煩惱有六。（五）隨煩惱有二十。（六）不定有四。 【遍行】有五種： 作意： 《成唯識論》：『 謂「能警心」為性。 「於所緣境引心」為業。 謂「此警覺『應起心種』『引令趣境』」，故名作意。』 觸： 《成唯識論》：『 謂「『三和』分別『變』『異』，令『心』『心所』觸『境』」為性。 「『受』『想』『思』等所依」為業。 謂「『根』『境』『識』更相隨順」，故名三和。』 《顯揚聖教論》：『 謂「『三事和合』分別」為體。 「『受』依」為業。 如經說「有六觸身」，又說「『眼』『色』為緣能起『眼識』」。 如是三法聚集合，故能有所觸； 又說『觸』為『受』緣。」 受： 《成唯識論》：『 謂「領納『順』『違』『俱非』境相」為性。 「起愛」為業。 「能『起合』『離非』二欲」故。』 想： 《成唯識論》：『 謂「於境取像」為性。 「『施設』種種名言」為業。 謂「要『安立「境」』『分齊「相」』」，方能隨起種種名言。』 《顯揚聖教論》：『 謂「『名句』『文身』熏習」為緣，從「阿賴耶識種子」所生，依「心所」起，與「心」俱轉，「相應『取相』」為體。 「發『言議』」為業。 如經說「有六想身」，又說「如其所『想』而起『言議』」。』 思： 《成唯識論》：『 謂「令心造作」為性。 「於『善品』等役心」為業。 謂「能『取境正因等相』『驅役自心令造善』等」。』 《顯揚聖教論》：『 謂「令心造作『得』『失』『俱非』意業」為體。 或為「和合」或為「別離」、 或為「隨與」或為「貪愛」、 或為「瞋恚」或為「棄捨」、 或起「尋」「伺」或復為起「身」「語」二業、 或為「染污」或為「清淨」。 「行『善』『不善』『非二』」為業。 如經說「有六思身」，又說當知我說「『今「六觸處」』，即『前世「思」』所造故業」。』 【別境】有五種： 欲： 《成唯識論》：『 「於『所樂境』希望」為性。 「勤依」為業。 『欲為諸法本』者說「『欲所』起一切事業」；或說「『善欲』能發正勤，由彼助成一切善事」。故論說此：「勤依」為業。』 《宗鏡錄》：『 又「於一切事欲，觀察者有希望」故。若不欲觀，「隨『因』境勢」「任運『緣』者」，即全無欲。由斯理趣，欲非遍行。』 勝解： 《成唯識論》：『 「於『決定境』印持」為性。 「不可引轉」為業。 謂「邪正等『教理』證力『於「所取境」「審決」印持』：由『此「異緣」不能引轉』，故『「猶豫境」勝解全無』」。 非「『審決心』亦無勝解」，由斯「勝解非『遍行』攝」。』 念： 《成唯識論》：『 「於『曾習境』令心『明記不忘』」為性。 「定依」為業。 謂「數憶持『曾所受境』，令不忘失，能引『定』」故。 於曾未受體類，境中全不起念；設曾所受，不能明記，念亦不生。故念必非遍行所攝。』 定： 《成唯識論》：『 「於『所觀境』令心『專注不散』」為性。 「智依」為業。 謂「觀『德失俱非境』中，由定令心專注不散，依斯便有『決擇智』生」。 「心專注言顯所欲住」即便能住，非唯一境；不爾見道，歷觀「諸諦前後境別」應無等持；若不「繫心專注境位」便無定起，故非遍行。』 慧： 《成唯識論》：『 「於『所觀境』簡擇」為性。 「斷疑」為業。 謂「觀『得失俱非境』中，由慧推求『得決定』」故。 於『非觀境』『愚昧心』中無簡擇，故非遍行攝。』 《成唯識論》：『 唯善心俱，名善心所。 謂信慚等定有十一，謂此十一心所法皆為善法。』 【善】有十一種： 信： 《成唯識論》：『 於「實」「德」「能」深，「忍」「樂」「欲」。 「心淨」為性。 對治「不信」。 「樂善」為業。 然「信」差別略有三種： 信「實有」：謂於諸法「實事理」中深信，「忍」故。 信「有德」：謂於三寶「真淨德」中深信，「樂」故。 信「有能」：謂於一切『世出』『世善』深信「有力『能得』『能成』」，「起希望」故。』 精進： 《成唯識論》：『 「勤」謂精進。 「於善惡『品修斷事』中勇悍」為性。 對治「懈怠」。 「滿善」為業。』 慚： 《顯揚聖教論》：『 謂「依『自增上』及『法增上』，羞恥」。 「過惡」為體。 「斷『無慚障』」為業。 如前乃至「增長慚」為業。如經說「慚於所慚」，乃至廣說。』 《成唯識論》：『 云何為慚？「依『自法力』崇重『賢善』」為性。』 愧： 《成唯識論》：『 謂「依『世增上』，羞恥」。 「過惡」為體。 「斷『無愧障』」為業。 如前乃至「增長愧」為業。如經說「愧於所愧」，乃至廣說。』 無貪： 《成唯識論》：『 謂「於有『有具』，『厭離』『無執』『不藏』『不愛』」。 「無著」為體。 「能斷『貪障』」為業。 如前乃至「增長無貪」為業。如經說「無貪」善根。』 無瞋： 《顯揚聖教論》：『 「於苦『苦具』，『無恚』」為性。 對治「瞋恚」。 「作善」為業。』 無癡： 《成唯識論》：『 謂「正了」。 「真實」為體。 「能斷『癡障』」為業。 如前乃至「增長無癡」為業。如經說「無癡」善根。』 輕安： 《顯揚聖教論》：『 謂「遠離麁 （页面存档备份，存于互联网档案馆）重」。 「身心調暢」為體。 「斷『麁重障』」為業。 如前乃至能「增長輕安」為業。如經說「適悅於意身及心安」。』 不放逸： 《成唯識論》：『 謂「總攝『無貪』『無瞋』『無癡』」。 「精進」為體。 依此能斷「惡不善法」、及能修「彼對治善法」。 「斷『放逸障』」為業。 如前乃至「增長不放逸」為業。如經說「所有無量善法生起一切，皆依『不放逸根』」。』 行捨： 《成唯識論》：『 精進三根，令心平等正直。 「無功用住」為性。 對治「掉舉」。 「靜住」為業。 謂即「『四法』令心『遠離』掉舉等障」。 「靜住」，名「捨」。』 不害： 《成唯識論》：『 於「諸有情」不為損惱。 「無瞋」為性。 能對治「害」。 「悲愍」為業。 謂即「無瞋於『有情』」。 「所不為損惱」，假名「不害」。』 【煩惱】有六種： 貪： 《成唯識論》：『 「於『有有具』染著」為性。 能障「無貪」。 「生苦」為業。 謂「由愛力『取蘊』生」故。』 嗔： 《成唯識論》：『 「於『苦苦具』憎恚」為性。 能障「無瞋」。 「『不安』『隱性惡行』所依」為業。 謂「瞋必令『身心熱惱』『起諸惡業』不善性」故。』 癡： 《成唯識論》：『 「於諸『理』『事』迷闇」為性。 能障「無癡」。 「一切雜染所依」為業。 謂「由『無明』『起疑』『邪見』『貪』等『煩惱、隨煩惱』業，能招後生『雜染法』」故。』 慢： 《成唯識論》：『 「恃己於他高舉」為性。 能障「不慢」。 「生苦」為業。 謂「若有慢，於德『有德心』『不謙下』，由此生死輪轉無窮，受諸苦」故。 此慢差別有七、九種。謂於三品我德處生，一切皆通「見修所斷聖位」。我慢既得現行，慢類由斯起亦無失。』 《大乘五蘊論》：『 云何為慢？所謂七慢： 慢： 謂於「劣」計「己勝」。 或於「等」計「己等」。 「心高舉」為性。 過慢： 謂於「等」計「己勝」。 或於「勝」計「己等」。 「心高舉」為性。 慢過慢： 謂於「勝」計「己勝」。 「心高舉」為性。 我慢： 謂於「五取蘊」隨觀「為我」或「為我所」。 「心高舉」為性。 增上慢： 謂於「未得增上殊勝所證法」中謂「我已得」。 「心高舉」為性。 卑慢： 謂於「多分殊勝」計「己少分」。 「下劣心高舉」為性。 邪慢： 謂「實無德」計「己有德」。 「心高舉」為性。』 疑： 《成唯識論》：『 「於諸諦理猶豫」為性。 「能障『不疑』『善品』」為業。 謂「猶豫者，『善』不生」故。』 惡見： 《成唯識論》：『 「於諸諦理『顛倒推求』『度染慧』」為性。 能障「善見」。 「招苦」為業。 謂「惡見者多受苦」故。 此見「行相」差別有五： 薩迦耶見： 謂「於『五取蘊』執『我』『我所』」。 「『一切見趣』所依」為業。 此見差別有「二十句」「六十五等」，分別起攝。 邊執見： 謂即「於彼隨執『斷』『常』」。 「障『處中行』『出離』」為業。 「此見」差別「諸見趣」中有：「『執前際「四遍常論」「一分常論」』及『計後際「有想十六」「無想俱非」』，各有八論」、「七斷滅論」等，分別趣攝。 邪見： 謂「謗『因果作用』實事」及「非『四見』」諸餘邪執，如增上緣名義遍故。 「此見」差別「諸見趣」中有：「執前際『二無因論』『四有邊等』『不死矯亂』」及「計後際『五現涅槃』」或「計『自在』『世主』『釋梵』及『餘物類』常恒不易」或「計『「自在」等』是一切物因」或「有橫計『諸邪解脫』」或「有妄執『非道為道』」，諸如是等皆邪見攝。 見取： 謂「於『諸見』及『所依蘊』，執為最勝能得清淨」。 「『一切鬪諍』所依」為業。 戒禁取： 謂「於『隨順諸見戒禁』及『所依蘊』，執為最勝能得清淨」。 「『無利勤苦』所依」為業。』 《宗鏡錄》：『 釋論云：唯是「煩惱」，「分位」差別；「等流性」故，名「隨煩惱」。』 【隨煩惱】有二十種、分三類別： 《宗鏡錄》：『 「各別起」，故名「小隨煩惱」。』 忿： 《成唯識論》：『 「依對現前『不饒益境』憤發」為性。 能障「不忿」。 「執仗」為業。 謂「懷忿者『多發暴』『惡身表業』」故。 此即「『瞋恚一分』為體，『離瞋無別』『忿相用』」故。』 恨： 《成唯識論》：『 「由忿為先『懷惡不捨』結怨」為性。 能障「不恨」。 「熱惱」為業。 謂「結恨者『不能含忍』『恒熱惱』」故。 此亦「『瞋恚一分』為體，『離瞋無別』『恨相用』」故。』 惱： 《成唯識論》：『 「忿恨為先『追觸暴熱』佷戾」為性。 能障「不惱」。 「蛆螫」為業。 謂「『追往惡』觸『現違緣』，心便佷戾。『多發囂暴』『凶鄙麁言蛆螫他』」故。 此亦「『瞋恚一分』為體，『離瞋無別』『惱相用』」故。』 覆： 《成唯識論》：『 「於自作罪『恐失利譽』隱藏」為性。 能障「不覆」。 「悔惱」為業。 謂「覆罪者『後必悔惱』不安隱」故。』 誑： 《成唯識論》：『 「為獲利譽『矯現有德』詭詐」為性。 能障「不誑」。 「邪命」為業。 謂「矯誑者『心懷異謀』『多現不實邪命事』」故。 此即「『貪癡一分』為體，『離二無別』『誑相用』」故。』 諂： 《成唯識論》：『 「為網他故『矯設異儀』險曲」為性。 能障「不諂」。 「教誨」為業。 謂「諂曲者『為網帽他』，『曲順時宜』『矯設方便』為取他意或藏己失，不任『師友正教誨』」故。 此亦「『貪癡一分』為體，『離二無別』『諂相用』」故。』 憍： 《成唯識論》：『 「於自盛事『深生染著』醉傲」為性。 能障「不憍」。 「染依」為業。 謂「憍醉者『生長一切雜染法』」故。 此亦「『貪愛一分』為體，『離貪無別』『憍相用』」故。』 害： 《成唯識論》：『 「於諸有情『心無悲愍』損惱」為性。 能障「不害」。 「逼惱」為業。 謂「有害者『逼惱他』」故。 此亦「『瞋恚一分』為體，『離瞋無別』『害相用』」故。』 嫉： 《成唯識論》：『 「徇自名利『不耐他榮』妬忌」為性。 能障「不嫉」。 「憂慼」為業。 謂「嫉妬者『聞見他榮』深懷憂慼不安隱」故。 此亦「『瞋恚一分』為體，『離瞋無別』『嫉相用』」故。』 慳： 《成唯識論》：『 「耽著財法『不能慧捨』祕悋」為性。 能障「不慳」。 「鄙畜」為業。 謂「慳悋者『心多鄙澁』畜積財法不能捨」故。 此即「『貪愛一分』為體，『離貪無別』『慳相用』」故。』 《宗鏡錄》：『 「遍不善」，故名「中隨煩惱」。』 無慚： 《成唯識論》：『 「不顧『自法』；輕拒『賢善』」為性。 能障礙「慚」。 「生長惡行」為業。 謂「於自法無所顧者『輕拒賢善』『不恥過惡』。障『慚』，生長『諸惡行』」故。』 無愧： 《成唯識論》：『 「不顧『世間』；崇重『暴惡』」為性。 能障礙「愧」。 「生長惡行」為業。 謂「於世間無所顧者『崇重暴惡』『不恥過罪』。障『愧』，生長『諸惡行』」故。』 《宗鏡錄》：『 「遍染心」，故名「大隨煩惱」。』 不信： 《成唯識論》：『 「於『實』『德』『能』不『忍』『樂』『欲』，心穢」為性。 能障「淨信」。 「惰依」為業。 謂「不信者多懈怠」故。 不信『三相』；翻信『應知』。然諸染法各有別相，唯此不信自相渾濁，復能渾濁餘心心所，如極穢物自穢穢他。是故說此「心穢為性，由『不信』故於『實』『德』『能』不『忍』『樂』『欲』」。』 懈怠： 《成唯識論》：『 「於善惡『品修斷事』中懶惰」為性。 能障「精進」。 「增染」為業。 謂「懈怠者『滋長』染」故。 於『諸染事』而『策勤』者，亦名懈怠，『退善法』故。 於『無記事』而『策勤』者，於『諸善品』『無進退』故，是『欲勝解』。』 放逸： 《成唯識論》：『 「於染淨品『不能防修』，縱蕩」為性。 障「不放逸」。 「增『惡損「善所依」』」為業。 謂「由『懈怠』及『貪』『瞋』『癡』不能防修『染淨品』法，總名放逸。非別有體，雖『慢』『疑』等亦有此能，而『方彼四勢』用微劣『障三善根』遍策法」故。』 惛沈： 《成唯識論》：『 「令心於境『無堪任』」為性。 「能障『輕安』『毘鉢舍那』」為業。 謂「『無堪任』是『惛沈相』，一切煩惱皆『無堪任』。『惛沈別相』謂即『瞢重』，令『俱生法』無堪任」故。』 掉舉： 《成唯識論》：『 「令心於境『不寂靜』」為性。 「能障『行捨』『奢摩他』」為業。 又「『掉舉相』謂『不寂靜』，說是煩惱『共相攝』故，掉舉離此無別相故」。』 失念： 《成唯識論》：『 「於諸所緣『不能明記』」為性。 能障「正念」。 「散亂所依」為業。 謂「失念者『心散亂』」故。』 不正知： 《成唯識論》：『 於「所觀境『謬解』」為性。 能障「正知」。 「毀犯」為業。 謂「『不正知者』多所毀犯」故。』 散亂： 《成唯識論》：『 「於諸所緣『令心流蕩』」為性。 能障「正定」。 「惡慧所依」為業。 謂「散亂者『發惡慧』」故。 「散亂『別相』」謂即「躁擾」。令「俱生法」皆流蕩故。』 《宗鏡錄》：『 「不定」有四：「悔」「眠」「尋」「伺」。 於「善染」等，皆「不定」故； 非如「觸」等，「定」「遍心」故； 非如「欲」等，「定」「遍地」故， 立「不定」名。』 【不定】有四種： 睡眠： 《成唯識論》：『 「令身『不自在』昧略 （页面存档备份，存于互联网档案馆）」為性。 「障『觀』」為業。 謂「『睡眠位』：『身不自在』『心極闇劣』。一門轉故，昧簡在定，略別寤時，令顯睡眠非無體用。有『無心位』假立此名，如『餘蓋』纏心相應」故。』 惡作： 《成唯識論》：『 「悔」謂惡作。 「惡『所作業』，追悔」為性。 「障『止』」為業。 此即「於『果』，假立『因』『名』；先『惡』『所作業』，後方『追悔』」故。 悔「先不作」，亦惡「所攝」。如追悔言『我先不作如是事業，是我惡作」。』 《宗鏡錄》：『 謂於「已作」「未作」「善」「不善」事，若「染」「不染」，悵怏追變為體。』 「能障『奢摩他』」為業。 又識論稱「悔」，此即「於『果』，假立『因』『名』」。先惡所作業，後方追悔故。』 《成唯識論》：『 此二唯「癡」為體，說隨煩惱及癡分故。』 尋： 《大乘百法明門論解》：『 「尋」謂尋求。 「令心怱遽於『意言境』麁 （页面存档备份，存于互联网档案馆）轉」為性。』 《宗鏡錄》卷58：『「尋」： 謂「或時由『思』於法造作、或時由『慧』於法推求，散『行』外境，令心麁轉」為體。 「障『心內淨』」為業。』 伺： 《大乘百法明門論解》：『 「伺」謂伺察。 「令心怱遽於『意言境』細轉」為性。』 《宗鏡錄》卷58：『「伺」： 謂「從『阿賴耶識種子』所生、依『心』所造、與『心』俱轉、相應於所『尋』『法』，略『行』外境，令心細轉」為體。 「障『心內淨』」為業。』 《成唯識論》卷7：『 此二，俱「以安不安住身心，分位所依」為業， 「並用『思』『慧』一分」為體， 於「意言境」不深推度、及深推度「義類別」故。 若離「思」「慧」，「尋」「伺」二種體類差別不可得故。』 《瑜伽師地論》卷5：『 尋伺體性者：謂 不深推度所緣，「思」為體性。 若深推度所緣，「慧」為體性應知。 尋伺所緣者：謂依「名身」「句身」「文身」，義為「所緣」。 尋伺行相者：謂 即於此所緣「尋求」，行相是「尋」。 即於此所緣「伺察」，行相是「伺」。 尋伺等起者：謂「發起語言」。 尋伺差別者：有七種差別，謂「有相」「無相」乃至「不染污」，如前說。 尋伺決擇者： 若： 尋伺即分別耶？ 設分別即尋伺耶？ 謂： 諸尋伺必是分別。或有「分別非尋伺」，謂「望出世智」。 所餘一切三界心心所，皆是分別而非尋伺。 尋伺流轉者： 若： 「那落迦」「尋伺」，何等行？何所觸？何所引？何相應？何所求？何業轉耶？ 如「那落迦」，如是傍生「餓鬼」「人」「欲界天」「初靜慮地天」所有「尋伺」， 何等行？ 何所觸？ 何所引？ 何相應？ 何所求？ 何業轉耶？ 謂： 「那落迦」「尋伺」唯是 「慼」行、 觸「非愛境」、 引發於「苦」、 與「憂」相應、 常求「脫苦」、 「嬈心」業轉。』 《宗鏡錄》：『 問：「色法」有幾義？ 答：有四義。《百法》云： 識「所依」色，唯屬「五根」。 識「所緣」色，唯屬「六境」。 「總相」而言，「質礙」名色。 「別相」而言，略有二種： 有對：若准有宗，「極微」所成大乘，即用能造色成。 無對：非「極微」成，即「法處所攝色」，如上「地」「水」「火」「風」。』 《顯揚聖教論》卷1：「色者有十五種。謂地水火風，眼耳鼻舌身，色聲香味觸一分，及法處所攝色。」 《大乘百法明門論解》卷2：「色法略有十一種。言色者：有『質礙』之色、有『顏色』之色。所依之『根』唯五、所緣之『境』則六。」 此處依於《大乘百法明門論解》，故不將地水火風等「四大種」列入百法中。 【色法】有十一種： 眼： 《顯揚聖教論》：『 眼：謂「一切種子阿賴耶識」之所執，受「四大」所造色，為「境界緣色境」。「識」之所依止。「淨色」為體。「色蘊」所攝。「無見」「有對性」。 如「眼」，如是「耳」「鼻」「舌」「身」亦爾。此中差別者：謂 各行「自境緣」。 「自境識」之所依止。』 耳：（如「眼」，如是「耳」「鼻」「舌」「身」亦爾。） 鼻：（如「眼」，如是「耳」「鼻」「舌」「身」亦爾。） 舌：（如「眼」，如是「耳」「鼻」「舌」「身」亦爾。） 身：（如「眼」，如是「耳」「鼻」「舌」「身」亦爾。） 色： 《宗鏡錄》：『 「色」有三十一： 「顯色」有十三： 「青」「黃」「赤」「白」 「光」「影」「明」「暗」「雲」「煙」「塵」「霧」 「空一顯色」。 「形色」有十：「長」「短」「方」「圓」「麁」「細」「高」「下」「正」「不正」。 「表色」有八：「取」「捨」「屈」「伸」「行」「住」「坐」「臥」。 ......又除青黃赤白四色是「實」；長短二十七種皆是「假」，四實色上立故，以「相」形立故。』 聲： 《宗鏡錄》：『 「聲」有十一種： 「『因「執」』『受「大種」聲』」：因者，假藉之義。即藉彼「第八識」執，受「四大」所發之聲，即「血脈流注聲」等是也。即「內四大」有情作聲，皆是「執」「受」故。 「『因「不執」』『受「大種」聲』」：「『外四大』聲」是。 「『因「執」』『受「不執受大種聲」』」：如「外四大種」親造彼聲。即手是「內四大種」親造果聲；「外四大種」但為助緣，共造一聲。 世所共成聲：世間「言教」「書籍」「陰陽」等，名「共成聲」。仁義禮智信等。 成所引聲：或「成所作智」所引言教，即「唯『如來』」。 可意聲：情所樂欲。 不可意聲：情不樂欲。 俱相違聲：非樂非不樂，名「俱相違聲」。 遍計所執聲：謂「外道」所立言教。 「『聖言量』所攝聲」。 「非『聖言量』所攝聲」。』 香： 《顯揚聖教論》：『 謂「鼻所行境」。「鼻識」所緣。「四大」所造。「可嗅物」為體。「色蘊」所攝。「無見」「有對性」。 此復「三種」：謂「好香」「惡香」及「俱非香」。 彼復云何？ 所謂「根莖」「皮葉」「花果」「煙末」等香。 若「俱生」若「和合」若「變異」。是名為「香」。』 味： 《顯揚聖教論》：『 謂「舌所行境」。「舌識」所緣。「四大」所造。「可嘗物」為體。「色蘊」所攝。「無見」「有對性」。 此復「三種」：謂「甘」「不甘」及「俱相違」。 彼復云何？ 所謂「酥油」「沙糖」「石蜜」「熟果」等味。 若「俱生」若「和合」若「變異」。是名為「味」。』 觸/觸一分/所觸一分： 《顯揚聖教論》：『 謂「身所行境」。「身識」所緣。「四大」所造。「可觸物」為體。「色蘊」所攝。「無見」「有對性」。 此復「三種」：謂「妙」「不妙」及「俱相違」。 彼復云何？ 所謂「澁滑」「輕重」「緩急」「軟冷」「飢渴飽悶」「強弱」「癢病老死」「疲息粘勇」。 或緣「光澤」、或「不光澤」。或緣「堅實」、或「不堅實」。或緣「執縛」、或緣「增聚」。或緣「乖違」、或緣「和順」。 若「俱生」若「和合」若「變異」。是名「觸一分」。』 法處所攝色： 《宗鏡錄》：『 「法處色」有五：「極逈色」「極略色」「定自在所生色」「受所引色」「遍計所執色」。 「『五根色』，以『能造』為體」；「『法處境』中，以『極逈』『極略』為體，遍計所執」。 「受所引色」等四色，非是造色，無體性故，是假非實。』 《顯揚聖教論》：『 謂「一切時，意所行境」。「色蘊」所攝。「無見」「無對」。 此復「三種」： 律儀色：謂「防護『身語業』」者，由彼「增上『造作』心心法」故，依彼「『不』現行法」建立色性。 不律儀色：謂「『不』防護『身語業』」者，由彼「增上『造作』心心法」故，依彼「現行法」建立色性。 三摩地所行境色：謂由「下中上『三摩地』俱轉，相應『心』『心法』」故，起「『彼「所緣影像」色性』及『彼「所作成就」色性』」。 是名「法處」。』 《宗鏡錄》：『 【不相應行】者： 「相應」者，「和順」義。 如【心王】【心所】「『得』等」非能緣故，不與【心】【心所】相應。名「不相應」。 又「『得』等」非質礙義，不與【色】相應。 又有生滅，不與【無為】相應。 為「揀『四位』」法。 故名【不相應】。』 《宗鏡錄》：『 此【不相應行】，雖不與【心王】【心所】【色法】【無為】等四位相應，然皆是心之「分位」，亦不離「心變」及出唯識真性，約一期行相分別故爾。』 【心不相應行法】有二十四種： 得： 《顯揚聖教論》：『 此復三種。 「諸行種子所攝相續『差別性』」。 「自在生起相續『差別性』」。 「自相生起相續『差別性』」。』 命根： 《顯揚聖教論》：『 謂「『先業』所引異熟『六處』住時」「決定性」。』 眾同分： 《顯揚聖教論》：『 謂諸有情「互相似性」。』 異生性： 《顯揚聖教論》：『 此有二種。 愚夫異生性者：謂無始世來，有情身中「愚夫之性」。 無聞異生性者：謂如來法外，「諸邪道性」。』 無想定： 《顯揚聖教論》：『 謂已離「遍淨欲」、未離「上地欲」。觀「『「想」：「如病」「如癰」「如箭」』；唯『無想天』寂靜微妙」。由「於『無想天』起」，出離『想』；「作意」前「方便」故。 「不恒現行心心法滅性」。』 滅盡定： 《顯揚聖教論》：『 謂已離「無所有處」，欲「或入『非想非非想處定』或『復上進』、或入『無想定』或『復上進』」；由「起『暫息』想」，「作意」前「方便」故，止息所緣。 「『「『不恒』現行」諸心心法』及『「『恒行』一分」諸心心法』滅性」。』 無想天： 《顯揚聖教論》：『 謂先於此間得「無想定」，由此後生「無想有情天處」。 「不恒現行諸心心法滅性」。』 名身： 《顯揚聖教論》：『 謂「詮」諸行等「法自體」，想號「假立性」。』 句身： 《顯揚聖教論》：『 謂「聚集諸名」顯「染淨義」，言說「所依性」。』 文身： 《顯揚聖教論》：『 謂前二「所依字性」。』 生： 《宗鏡錄》：『 謂於「眾同分」，「諸行本無『今有』性」。假立為「生」。』 老： 《宗鏡錄》：『 謂於「眾同分」，「諸行相續『變異』性」。假立為「異」，亦名為「老」。』 住： 《宗鏡錄》：『 謂於「眾同分」，「諸行相續『不變壞』性」。假立為「住」。』 無常： 《宗鏡錄》：『 謂於「眾同分」，「諸行『自相生』『後滅壞』性」。假立「無常相」。』 流轉： 《宗鏡錄》：『 謂「於因果『相續不斷』」。假立「流轉」。』 定異： 《宗鏡錄》：『 謂「於因果『種種差別』」。假立「定異」。』 相應： 《宗鏡錄》：『 謂「諸行因果『相稱性』」。』 勢速： 《宗鏡錄》：『 謂「諸行流轉『迅疾性』」。』 次第： 《宗鏡錄》：『 謂「諸行一一次第『流轉性』」。』 時： 《宗鏡錄》：『 謂「諸行展轉『新新生滅性』」。』 方： 《宗鏡錄》：『 謂「諸色行遍『分劑性』」。』 數： 《宗鏡錄》：『 謂「諸行等『各別相續』，體相『流轉性』」。』 和合： 《宗鏡錄》：『 謂「諸行『緣會性』」。』 不和合： 《宗鏡錄》：『 謂「諸行『緣乖性』」。』 【無為法】有六種： 虛空無為 擇滅無為 非擇滅無為 不動滅無為 想受滅無為 真如無為 五位百法 《佛說觀無量壽佛經》卷1：「聞眾音聲皆演妙法。遊歷十方供養諸佛。於諸佛前聞甚深法。經三小劫得百法明門。住歡喜地。是名上品下生者。」(CBETA, T12, no. 365, p. 345, b3-5) 《菩薩瓔珞本業經》卷1：「佛子。修行是心。若經一劫二劫三劫。乃得入初住位中。住是位中增修百法明門。所謂十信心。心心有十。故修行百法明門。常發無量有行無行大願。得人習種性中廣行一切願。」(CBETA, T24, no. 1485, p. 1011, c5-9) 《大乘百法明門論》卷1(CBETA, T31, no. 1614, p. 855, b15) 《瑜伽師地論》卷100：「又一切事以要言之。總有五事。一者心事。二者心所有法事。三者色事。四者心不相應行事。五者無為事。」(CBETA, T30, no. 1579, p. 878, c6-9) 《大乘本生心地觀經》卷2：「第一佛身。坐百葉蓮華。為初地菩薩說百法明門。菩薩悟已起大神通。變化滿於百佛世界。」(CBETA, T03, no. 159, p. 298, c29-p. 299, a2) 《仁王護國般若波羅蜜多經》卷1：「佛言：大王！汝先問言：『菩薩云何化眾生者。』菩薩摩訶薩應如是化。從初一地至後一地。自所行處及佛行處一切知見故。若菩薩摩訶薩住百佛剎。作贍部洲轉輪聖王。修百法明門。以檀波羅蜜多住平等心。化四天下一切眾生。」(CBETA, T08, no. 246, p. 837, a5-10) 《宗鏡錄》卷88：「初地菩薩，多百法明門。」(CBETA, T48, no. 2016, p. 897, c17-18) 雪歌仁波切. 《百法明門論》講記. [2020-06-03]. （原始内容存档于2020-06-03）. 關於《百法明門論》的作者，藏傳佛教有二種說法，有人說它是世親寫的，有人說它是世親的弟子法護寫的。……不管是世親寫的或他的弟子寫的，以四部宗義的角度看，它是以唯識的角度寫的。怎麼看得出來呢？因為它這裡講八識。四個宗義中，承許八識者，只有唯識宗，其他的宗義都不承許。  《開元釋教錄》：「大乘百法明門論一卷(見內典錄世親菩薩造貞觀二十二年十一月十七日於北闕弘法院譯沙門玄忠筆受)」 巴宙. 大乘二十二問之研究. 中華佛學學報. [2020-06-03]. （原始内容存档于2020-02-24）.  Door to Clarifying the Hundred Phenomena of the Mahayana. [2020-06-03]. （原始内容存档于2020-06-03）.  《大乘百法明門論解》卷1：「心法者，總有六義：一、集起名心，唯屬第八，集諸種子，起現行故。二、積集名心，屬前七轉識能熏，積集諸法種故；或集起屬前七轉現行共集，熏起種故；或積集名心，屬於第八含藏，積集諸法種故。三、緣慮名心，俱能緣慮自分境故。四、或名為識，了別義故。五、或名為意，等無間故。六、或第八名心，第七名意，前六名識，斯皆心分也。」(CBETA 2023.Q4, T44, no. 1836, p. 47a11-18 （页面存档备份，存于互联网档案馆）) 《宗鏡錄》卷50：「心之別名有六。一集起名心。唯屬第八。集諸種子起現行故。二積集名心。屬前七轉識。能熏積集諸法種故。或初集起屬前七轉識。現行共集熏起種故。後積集名心屬於第八。含藏積集諸法種故。此上二解雖各有能集所集之義。今唯取能集名心。如理應思。三緣慮名心。俱能緣慮自分境故。四或名為識。了別義故。五或名為意。等無間故。六或名心。」(CBETA 2023.Q4, T48, no. 2016, pp. 711c28-712a7 （页面存档备份，存于互联网档案馆）) 《大方廣佛華嚴經》卷6：「善男子。諸業虛妄。積集名心。末那思量。意識分別。眼等五識。了境不同。」(CBETA, T10, no. 293, p. 688, a3-4) 《顯揚聖教論》卷1：「心所有法者。謂若法從阿賴耶識種子所生。依心所起與心俱轉相應。」(CBETA, T31, no. 1602, p. 480, c29-p. 481, a2) 《顯揚聖教論》卷18：「心所有法依止。能緣多境八種識故。各各造作自業而起。依心而有故名心所有法。不應更思。彼所緣境。由彼與識等緣轉故。如經言若於此受即於此思若於此思即於此想若於此想即於此了別。」(CBETA, T31, no. 1602, p. 568, c27-p. 569, a2) 《大乘百法明門論解》卷1(CBETA, T44, no. 1836, p. 47, a19-25) 《顯揚聖教論》卷1：「何謂遍行有五。一作意二觸三受四想五思。」(CBETA, T31, no. 1602, p. 481, a2-3) 《成唯識論》卷3：「作意謂能警心為性。於所緣境引心為業。謂此警覺應起心種引令趣境故名作意。雖此亦能引起心所。心是主故但說引心。有說令心迴趣異境。或於一境持心令住故名作意。彼俱非理。應非遍行不異定故。觸依彼生令彼和合。故說為彼。三和合位皆有順生心所功能說名變異。觸似彼起故名分別。根變異力引觸起時。勝彼識境。故集論等但說分別根之變異。和合一切心及心所。令同觸境是觸自性。既似順起心所功能。故以受等所依為業。」(CBETA, T31, no. 1585, p. 11, c6-7) 《瑜伽師地論》卷55：「作意為何業。謂於所緣引心為業。」(CBETA, T30, no. 1579, p. 601, c27-28) 《大乘五蘊論》卷1：「云何作意。謂能令心發悟為性。」(CBETA, T31, no. 1612, p. 848, c12-13) 《成唯識論》卷3：「觸謂三和。分別變異。令心心所觸境為性。受想思等所依為業。謂根境識更相隨順故名三和。」(CBETA, T31, no. 1585, p. 11, b19-21) 《顯揚聖教論》卷1：「觸者，謂三事和合，分別為體。受依為業。如經說：有六觸身。又說：眼色為緣能起眼識。如是三法聚集合故能有所觸。又說：觸為受緣。」(CBETA, T31, no. 1602, p. 481, a21-25) 《成唯識論》卷3(CBETA, T31, no. 1585, p. 11, c11) 《瑜伽師地論》卷55：「受為何業。謂愛生所待為業。」(CBETA, T30, no. 1579, p. 601, c29) 《顯揚聖教論》卷1：「受者，謂領納為體。愛緣為業。如經說：有六受身。又說：受為愛緣。」(CBETA, T31, no. 1602, p. 481, a21-25) 《成唯識論》卷3(CBETA, T31, no. 1585, p. 11, c22-23) 《顯揚聖教論》卷1：「想者。謂名句文身熏習為緣。從阿賴耶識種子所生。依心所起、與心俱轉。相應取相為體。發言議為業。如經說有六想身。又說如其所想而起言議。」(CBETA, T31, no. 1602, p. 481, a26) 《增壹阿含經》卷28：「云何名為想。所謂想者。想亦是知。知青．黃．白．黑．知苦樂。故名為知。」(CBETA, T02, no. 125, p. 707, b16-18) 《成唯識論》卷3(CBETA, T31, no. 1585, p. 11, c24) 《顯揚聖教論》卷1：「思者謂令心造作得失俱非。意業為體。或為和合。或為別離。或為隨與。或為貪愛。或為瞋恚。或為棄捨。或起尋伺。或復為起身語二業。或為染污。或為清淨行。善不善非二為業。如經說有六思身。又說當知我說。今六觸處即前世思所造故業。」 《大乘五蘊論》卷1：「云何為思？謂於功德過失及俱相違，令心造作意業為性。」(CBETA, T31, no. 1612, p. 848, c13-14) 《顯揚聖教論》卷1：「別境有五。一欲二勝解三念四等持五慧。」(CBETA, T31, no. 1602, p. 481, a3-4) 《成唯識論》卷5(CBETA, T31, no. 1585, p. 28, a20) 《宗鏡錄》卷57：「欲謂於所樂境。希望為體。勤依為業。又於一切事欲觀察者。有希望故。若不欲觀。隨因境勢。任運緣者。即全無欲。由斯理趣。欲非遍行。」(CBETA, T48, no. 2016, p. 746, c2-5) 《顯揚聖教論》卷1：「欲者，謂於所樂境，希望為體，勤依為業。如經說欲，為一切諸法根本。」(CBETA, T31, no. 1602, p. 481, b6-7) 《成唯識論》卷5(CBETA, T31, no. 1585, p. 28, b10-14) 《宗鏡錄》卷57：「又謂邪正等教理證力，於所取境審決印持，由此異緣不能引轉。故猶豫境勝解全無，非審決心亦無勝解。非遍行攝。」(CBETA, T48, no. 2016, p. 746, c5) 《成唯識論》卷5：「云何為念。於曾習境令心明記不忘為性。定依為業。謂數憶持曾所受境令不忘失能引定故。於曾未受體類境中全不起念。設曾所受不能明記念亦不生。故念必非遍行所攝。有說心起必[4]有念俱。能為後時憶念因故。彼說非理。勿於後時有癡信等前亦有故。前心心所或想勢力足為後時憶念因故。」(CBETA, T31, no. 1585, p. 28, b18-25) 《顯揚聖教論》卷1：「念者。謂於串習境令心明記不忘為體。等持所依為業。如經說諸念與隨念別念及憶不忘不失法心明記為性。」(CBETA, T31, no. 1602, p. 481, b11-13) 《成唯識論》卷5：「云何為定？於所觀境令心專注，不散為性，智依為業。謂觀德失俱非境中。由定令心專注不散。依斯便有決擇智生。心專注言顯所欲住即便能住。非唯一境。不爾見道歷觀諸諦前後境別應無等持。若不繫心專注境位便無定起。故非遍行。有說爾時亦有定起。但相微隱。應說誠言。若定能令心等和合同趣一境故是遍行。理亦不然。是觸用故。若謂此定令剎那頃心不易緣故遍行攝。亦不應理。一剎那心自於所緣無易義故。若言由定心取所緣故遍行攝。彼亦非理。作意令心取所緣故。有說此定體即是心。經說為心學心一境性故。彼非誠證。依定攝心令心一境說彼言故。」(CBETA, T31, no. 1585, p. 28, b25-c10) 《顯揚聖教論》卷1：「等持者。謂於所觀境專住一緣為體。令心不散智依為業。如經說諸令心住與等住安住近住及定住不亂不散攝寂止等持心住一緣性。」(CBETA, T31, no. 1602, p. 481, b14-17) 《成唯識論》卷5：「云何為慧？於所觀境，簡擇為性，斷疑為業。謂觀得失俱非境中，由慧推求得決定故。於非觀境、愚昧心中無簡擇故，非遍行攝。」(CBETA, T31, no. 1585, p. 28, c11-14) 《宗鏡錄》卷57：「慧。謂於所觀境。簡擇為體。斷疑為業。又於非觀境。愚昧心中。無簡擇故。非遍行攝。」(CBETA, T48, no. 2016, p. 746, c17-19) 《成唯識論》卷6：「唯善心俱名善心所。謂信慚等定有十一。」(CBETA, T31, no.1585,p. 29, b21-22) 《顯揚聖教論》卷1：「善有十一。一信二慚三愧四無貪五無瞋六無癡七精進八輕安九不放逸十捨十一不害。」(CBETA, T31, no. 1602, p. 481, a4-6) 《成唯識論》卷6：「云何為信。於實德能深忍樂欲心淨為性。對治不信樂善為業。然信差別略有三種。一信實有。謂於諸法實事理中深信忍故。二信有德。謂於三寶真淨德中深信樂故。三信有能。謂於一切世出世善深信有力能得能成起希望故。由斯對治彼不信心。愛樂證修世出世善。忍謂勝解。此即信因。樂欲謂欲即是信果。礭陳此信自相是何。豈不適言。心淨為性。此猶未了彼心淨言。若淨即心應非心所。若令心淨慚等何別。心俱淨法為難亦然。此性澄清能淨心等。以心勝故立心淨名。如水清珠能清濁水。慚等雖善非淨為相。此淨為相無濫彼失。又諸染法各別有相。唯有不信自相渾濁。復能渾濁餘心心所。如極穢物自穢穢他。信正翻彼故淨為相。有說信者愛樂為相。應通三性體應即欲。又應苦集非信所緣。有執信者隨順為相。應通三性。即勝解欲。若印順者即勝解故。若樂順者即是欲故。離彼二體無順相故。由此應知心淨是信。」(CBETA, T31, no. 1585, p. 29, b22-c13) 《顯揚聖教論》卷1：「信者。謂於有體有德有能心淨忍可為體。斷不信障為業。能得菩提資糧圓滿為業。利益自他為業。能趣善道為業。增長淨信為業。如經說於如來所起堅固信。」(CBETA, T31, no. 1602, p. 481, b22-25) 《成唯識論》卷6(CBETA, T31, no. 1585, p. 30, a23-24) 《顯揚聖教論》卷1(CBETA, T31, no. 1602, p. 481, b26) 《成唯識論》卷6：「云何為慚。依自法力崇重賢善為性。對治無慚止息惡行為業。謂依自法尊貴增上。崇重賢善羞恥過惡。對治無慚息諸惡行。」(CBETA, T31, no. 1585, p. 29, c13-16) 《成唯識論》卷6：「云何為愧。依世間力輕拒暴惡為性。對治無愧止息惡行為業。謂依世間訶厭增上。輕拒暴惡羞恥過罪。對治無愧息諸惡業。」(CBETA, T31, no. 1585, p. 29, c16-19) 《成唯識論》卷6：「云何無貪。於有有具無著為性。對治貪著作善為業。」(CBETA, T31, no. 1585, p. 30, a4-5) 《顯揚聖教論》卷1：無瞋者。謂於諸有情心無損害慈愍為體。能斷瞋障為業。如前乃至增長無瞋為業。如經說無瞋善根。(CBETA, T31, no. 1602, p. 481, c4) 《成唯識論》卷6：「云何無瞋。於苦苦具無恚為性。對治瞋恚作善為業。」(CBETA, T31, no. 1585, p. 30, a5-7) 《成唯識論》卷6：「云何無癡。於諸理事明解為性。對治愚癡作善為業。」(CBETA, T31, no. 1585, p. 30, a9) 《顯揚聖教論》卷1：「無癡者。謂正了真實為體。能斷癡障為業。如前乃至增長無癡為業。」(CBETA, T31, no. 1602, p. 481, c7-8) 《顯揚聖教論》卷1(CBETA, T31, no. 1602, p. 481, c12) 《成唯識論》卷6：「安謂輕安。遠離麁重調暢身心堪任為性。對治惛沈轉依為業。謂此伏除能障定法令所依止轉安適故。」(CBETA, T31, no. 1585, p. 30, b5-7) 《成唯識論》卷6：「不放逸者精進三根。於所斷修防修為性。對治放逸成滿一切世出世間善事為業。謂即四法於斷修事皆能防修名不放逸。」(CBETA, T31, no. 1585, p. 30, b7-10) 《顯揚聖教論》卷1：「不放逸者。謂總攝無貪無瞋無癡精進為體。依此能斷惡不善法。及能修彼對治善法斷放逸障為業。如前乃至增長不放逸為業。如經說所有無量善法生起一切皆依不放逸根。」(CBETA, T31, no. 1602, p. 481, c14-18) 《成唯識論》卷6：「云何行捨。精進三根令心平等正直無功用住為性。對治掉舉靜住為業。謂即四法令心遠離掉舉等障靜住名捨。平等正直無功用住。初中後位辯捨差別。由不放逸先除雜染。捨復令心寂靜而住。此無別體如不放逸。離彼四法無相用故。能令寂靜即四法故。所令寂靜即心等故。」(CBETA, T31, no. 1585, p. 30, b21-28) 《顯揚聖教論》卷1：「捨者。謂總攝無貪無瞋無癡精進為體。依此捨故得心平等得心正直心無發動斷發動障為業。如前乃至增長捨為業。由不放逸除遣染法。由彼捨故於已除遣不染污住。如經說為除貪憂心依止捨。」(CBETA, T31, no. 1602, p. 481, c19) 《宗鏡錄》卷57：「捨。謂總攝無貪瞋癡為體。依此捨故得心平等。得心正直。心無發動。斷發動障為業。」(CBETA, T48, no. 2016, p. 747, a8-10) 《成唯識論》卷6：「云何不害。於諸有情不為損惱無瞋為性。能對治害悲愍為業。謂即無瞋於有情所不為損惱假名不害。無瞋翻對斷物命瞋。不害正違損惱物害。無瞋與樂不害拔苦。是謂此二麁相差別。理實無瞋實有自體。不害依彼一分假立。為顯慈悲二相別故。利樂有情彼二勝故。有說不害非即無瞋別有自體。謂賢善性。此相云何。謂不損惱。無瞋亦爾。寧別有性。謂於有情不為損惱慈悲賢善是無瞋故。」(CBETA, T31, no. 1585, p. 30, b28-c8) 《宗鏡錄》卷57：「不害。謂由不惱害諸有情故。悲哀惻愴愍物為體。能斷害障為業。」(CBETA, T48, no. 2016, p. 747, a10-11) 《顯揚聖教論》卷1：「煩惱有六。一貪二瞋三慢四無明五見六疑。」(CBETA, T31, no. 1602, p. 481, a6-7) 《成唯識論》卷6(CBETA, T31, no. 1585, p. 31, b19) 《宗鏡錄》卷57：「貪。謂於五取蘊。愛樂覆藏。保著為體。損害自他。能趣惡道為業。」(CBETA, T48, no. 2016, p. 747, a12-13) 《成唯識論》卷6(CBETA, T31, no. 1585, p. 31, b20-21) 《宗鏡錄》卷57：「瞋。謂於有情。欲興損害為體。能障無瞋為業。」(CBETA, T48, no. 2016, p. 747, a13-14) 《成唯識論》卷6(CBETA, T31, no. 1585, p. 31, b23) 《宗鏡錄》卷57：「無明。謂不正了真實為體。能障正了為業。」(CBETA, T48, no. 2016, p. 747, a16) 《顯揚聖教論》卷1：「無明者。謂不正了真實為體。或是俱生或分別起能障正了為業。如前乃至增長無明為業。如經說諸有愚癡者無明所伏蔽。」(CBETA, T31, no. 1602, p. 482, a9-12) 《成唯識論》卷6(CBETA, T31, no. 1585, p. 31, b26) 《顯揚聖教論》卷1：「慢者，謂以他方己計我為勝我等我劣令心恃舉為體。或是俱生或分別起能障無慢為業。如前乃至增長慢為業。如經說三種慢類我勝慢類我等慢類我劣慢類。」(CBETA, T31, no. 1602, p. 482, a6-9) 《大乘五蘊論》卷1(CBETA, T31, no. 1612, p. 849, a8) 《成唯識論》卷6：「云何為疑」(CBETA, T31, no. 1585, p. 31, c2) 《顯揚聖教論》卷1：「疑者。謂於諸諦猶豫不決為體。唯分別起能障無疑為業。」(CBETA, T31, no. 1602, p. 482, b2-4) 《成唯識論》卷6(CBETA, T31, no. 1585, p. 31, c11) 《顯揚聖教論》卷1：「見者。謂五見為體。一薩迦耶見。謂於五取蘊計我我所染污慧為體。或是俱生或分別起能障無我無顛倒解為業。如前乃至增長薩迦耶見為業。如經說如是知見永斷三結。謂身見戒禁取疑。二邊執見。謂於五取蘊執計斷常染污慧為體。或是俱生或分別起能障無常無顛倒解為業。如前乃至增長邊執見為業。如經說迦多衍那一切世間依止二種或有或無。三邪見。謂謗因謗果或謗功用或壞實事染污慧為體。唯分別起能障正見為業。如前乃至增長邪見為業。如經說有邪見者所執皆倒。乃至廣說。四見取。謂於前三見及見所依蘊計最勝上及與第一染污慧為體。唯分別起能障苦及不淨無顛倒解為業。如前乃至增長見取為業。如經說於自所見取執堅住。乃至廣說。五戒禁取。謂於前諸見及見所依蘊計為清淨解脫出離染污慧為體。唯分別起能障如前無顛倒解為業。如前乃至增長戒禁取為業。如經說取結所繫。」(CBETA, T31, no. 1602, p. 482, a13) 《宗鏡錄》卷57：「隨煩惱有二十。釋論云：唯是煩惱，分位差別、等流性故，名隨煩惱，此二十種，類別有三：謂分等十各別起故，名小隨煩惱。無慚等二遍不善故，名中隨煩惱。掉舉等八遍染心故，名大隨煩惱。」 《顯揚聖教論》卷1：「隨煩惱有二十。一忿二恨三覆四惱五嫉六慳七誑八諂九憍十害十一無慚十二無愧十三惛沈十四掉舉十五不信十六懈怠十七放逸十八失念十九心亂二十不正。」(CBETA, T31, no. 1602, p. 481, a7-11) 《成唯識論》卷6(CBETA, T31, no. 1585, p. 33, b8-9) 《顯揚聖教論》卷1：「忿者。謂於現在違緣令心憤發為體。能障無瞋為業。乃至增長忿為業。」(CBETA, T31, no. 1602, p. 482, b6-7) 《宗鏡錄》卷57：「忿。謂於現在違緣。令心憤發為體。能障無瞋為業。」(CBETA, T48, no. 2016, p. 747, b18-19) 《成唯識論》卷6(CBETA, T31, no. 1585, p. 33, b12) 《顯揚聖教論》卷1：「恨者。謂於過去違緣結怨不捨為體。能障無瞋為業。乃至增長恨為業。」(CBETA, T31, no. 1602, p. 482, b8-9) 《宗鏡錄》卷57：「恨。謂於過去違緣。結怨不捨為體。能障無瞋為業。」(CBETA, T48, no. 2016, p. 747, b19-20) 《成唯識論》卷6(CBETA, T31, no. 1585, p. 33, b22) 《顯揚聖教論》卷1：「惱者。謂於過犯若他諫誨便發麁言心暴不忍為體能障善友為業。乃至增長惱為業。」(CBETA, T31, no. 1602, p. 482, b13-14) 《宗鏡錄》卷57：「惱。謂於過犯。若他諫誨。便發麁言。心暴不忍為體。能障善友為業。」(CBETA, T48, no. 2016, p. 747, b22-23) 《成唯識論》卷6(CBETA, T31, no. 1585, p. 33, b15) 《顯揚聖教論》卷1：「覆者。謂於過犯若他諫誨若不諫誨祕所作惡為體。能障發露悔過為業。乃至增長覆為業。」(CBETA, T31, no. 1602, p. 482, b10-12) 《宗鏡錄》卷57：「覆。謂於過犯。若他諫誨。若不諫誨。祕所作惡為體。能障發露悔過為業。」(CBETA, T48, no. 2016, p. 747, b20-22) 《成唯識論》卷6(CBETA, T31, no. 1585, p. 33, c4-5) 《宗鏡錄》卷57：「誑。謂惑亂於他。現不實事。心詭為體。能障愛敬為業。」(CBETA, T48, no. 2016, p. 747, b26-27) 《成唯識論》卷6(CBETA, T31, no. 1585, p. 33, c8) 《顯揚聖教論》卷1：「諂者。謂為欺彼故詐現恭順心曲為體。能障愛敬為業。乃至增長諂為業。如經說忿恨覆惱嫉慳誑諂。(CBETA, T31, no. 1602, p. 482, b21-25) 《成唯識論》卷6(CBETA, T31, no. 1585, p. 33, c16) 《顯揚聖教論》卷1：「憍者。謂暫獲世間興盛等事心恃高舉無所忌憚為體。能障厭離為業。乃至增長憍為業。如經說無正聞愚夫見少年無病壽命等暫住而廣生憍逸。乃至廣說。」(CBETA, T31, no. 1602, p. 482, b24-27) 《成唯識論》卷6(CBETA, T31, no. 1585, p. 33, c13) 《成唯識論》卷6(CBETA, T31, no. 1585, p. 33, b26) 《顯揚聖教論》卷1：「嫉者。謂於他所有功德名譽恭敬利養心妬不悅為體。能障慈仁為業。乃至增長嫉為業。」(CBETA, T31, no. 1602, p. 482, b15-16) 《成唯識論》卷6(CBETA, T31, no. 1585, p. 33, c1) 《顯揚聖教論》卷1：「慳者。謂積聚悋著為體。能障無貪為業。乃至增長慳為業。」(CBETA, T31, no. 1602, p. 482, b17-18) 《成唯識論》卷6(CBETA, T31, no. 1585, p. 33, c19-20) 《顯揚聖教論》卷1：「無慚者。謂於自及法二種增上不恥過惡為體。能障慚為業。乃至增長無慚為業。如經說不慚所慚無慚生起惡不善法。乃至廣說。無愧者。謂於世增上不恥過惡為體。能障愧為業。乃至增長無愧為業。如經說不愧所愧無愧生起惡不善法。乃至廣說。」(CBETA, T31, no. 1602, p. 482, c2-7) 《成唯識論》卷6(CBETA, T31, no. 1585, p. 33, c22-23) 《成唯識論》卷6(CBETA, T31, no. 1585, p. 34, b4) 《成唯識論》卷6(CBETA, T31, no. 1585, p. 34, b11-12) 《成唯識論》卷6(CBETA, T31, no. 1585, p. 34, b17) 《成唯識論》卷6(CBETA, T31, no. 1585, p. 34, a19) 《顯揚聖教論》卷1：「惛沈者。謂依身麁重甘執不進以為樂故令心沈沒為體。能障毘鉢舍那為業。乃至增長惛沈為業。如經說此人生起身意惛沈。(CBETA, T31, no. 1602, p. 482, c8-14) 《成唯識論》卷6(CBETA, T31, no. 1585, p. 34, a7) 《顯揚聖教論》卷1：「掉舉者。謂依不正尋求或復追念曾所經見戲樂等事心不靜息為體。能障奢摩他為業。乃至增長掉舉為業。如經說汝為掉動亦復高舉。」(CBETA, T31, no. 1602, p. 482, c10-13) 《成唯識論》卷6(CBETA, T31, no. 1585, p. 34, b22) 《成唯識論》卷6：「云何不正知」(CBETA, T31, no. 1585, p. 34, c14) 《顯揚聖教論》卷1：「不正知者。謂於身語意行不正了住染污慧為體。能障正知為業。乃至增長不正知為業。如經說有失念者住不正知。」(CBETA, T31, no. 1602, p. 483, a4-6) 《成唯識論》卷6(CBETA, T31, no. 1585, p. 34, b28-29) 《顯揚聖教論》卷1：「心亂者。謂於所修善心不喜樂為依止故馳散外緣為體。能障等持為業乃至增長心亂為業。」(CBETA, T31, no. 1602, p. 482, c29-p. 483, a2) 《宗鏡錄》卷58：「夫不定有四。悔。眠。尋。伺。於善染等皆不定故。非如觸等定遍心故。非如欲等定遍地故。立不定名。」(CBETA 2023.Q4, T48, no. 2016, p. 747c22-24) 《顯揚聖教論》卷1：「不定有四。一惡作二睡眠三尋四伺。」(CBETA, T31, no. 1602, p. 481, a11-12) 《成唯識論》卷7(CBETA, T31, no. 1585, p. 35, c14) 《成唯識論》卷7(CBETA, T31, no. 1585, p. 35, c11) 《宗鏡錄》卷58(CBETA, T48, no. 2016, p. 747, c24) 《成唯識論》卷7：「有義，此二唯癡為體，說隨煩惱及癡分故。」(CBETA 2023.Q4, T31, no. 1585, p. 35c18-19) 《大乘百法明門論解》卷2：「言尋伺者，尋謂尋求，令心怱遽，於意言境麁轉為性。伺謂伺察，令心怱遽，於意言境細轉為性。」(CBETA 2023.Q4, T44, no. 1836, p. 50a26-28) 《宗鏡錄》卷58：「問。色法有幾義。答。有四義。百法云。一識所依色。唯屬五根。二識所緣色。唯屬六境。三總相而言。質礙名色。四別相而言。略有二種。一者有對。若准有宗。極微所成。大乘即用能造色成。二者無對。非極微成。即法處所攝色。如上地水火風。」(CBETA 2023.Q4, T48, no. 2016, p. 750b28-c4) 《顯揚聖教論》卷1〈1 攝事品〉：「眼謂一切種子阿賴耶識之所執受，四大所造色為境界，緣色境識之所依止。淨色為體。色蘊所攝，無見有對[5]性。如眼，如是耳鼻舌身亦爾。此中差別者，謂各行自境、緣自境識之所依止。」(CBETA 2023.Q4, T31, no. 1602, p. 483c9-13)[5] 性【大】，〔－〕【宋】【元】【明】【宮】【聖】 《宗鏡錄》卷58：「又百法明色有十一種。所謂五根六境。五根者。阿毘達磨論云。以造色為體。一能造。即四大。地水火風。二所造。即四微。色香味觸。六境者。一色。有三十一。顯色有十三。一青．二黃．三赤．四白．五光．六影．七明．八暗．九雲．十煙．十一塵．十二霧．十三空一顯色。形色有十。一長．二短．三方．四圓．五麁．六細．七高．八下．九正．十不正。表色有八。一取．二捨．三屈．四伸．五行．六住．七坐．八臥。法處色有五。一極逈色．二極略色．三定自在所生色．四受所引色．五遍計所執色。五根色。以能造為體。法處境中以極逈極略為體。遍計所執。受所引色等四色。非是造色。無體性故。是假非實。又除青黃赤白四色是實。長短二十七種皆是假。四實色上立故。以相形立故。」(CBETA 2023.Q4, T48, no. 2016, p. 750a17-b2) 《顯揚聖教論》卷1〈1 攝事品〉：「色謂眼所行境，眼識所緣，四大所造若顯色、若形色、若表色為體。色蘊所攝，有見有對。此復三種，謂妙、不妙及俱相違。彼復云何？謂青、黃、赤、白如是等顯色，長、短、方、圓、麁、細、高、下、正及不正，烟、雲、塵、霧、光、影、明、闇，若空一顯色，若彼影像之色，是名為色。」(CBETA 2023.Q4, T31, no. 1602, p. 483c14-19) 《瑜伽師地論》卷1：「彼所緣者，謂色，有見有對。此復多種。略說有三，謂顯色、形色、表色。顯色者，謂青、黃、赤、白、[6]光、影、明、闇、雲、煙、塵、霧，及空一顯色。形色者，謂長、短、方、圓、麁、細、正、不正、高、下色。表色者，謂取、捨、屈、伸、行、住、坐、臥，如是等色。又顯色者，謂若色顯了，眼識所行。形色者，謂若色積集長短等分別相。表色者，謂即此積集色，生滅相續，由變異因，於先生處不復重生，轉於異處，或無間、或有間、或近、或遠差別生。或即於此處變異生，是名表色。又顯色者，謂光、明等差別。形色者，謂長、短等積集差別。表色者，謂業用為[7]依轉動差別。如是一切顯、形、表色，是眼所行、眼境界、眼識所行、眼識境界、眼識所緣，意識所行、意識境界、意識所緣，名之差別。又即此色復有三種。謂若好顯色、若惡顯色、若俱異顯色，似色顯現。」(CBETA 2023.Q4, T30, no. 1579, p. 279b3-19)[6] 光影【大】，影光【宋】【元】【明】【宮】　[7] 依【大】，作【宋】【元】【明】【宮】 《宗鏡錄》卷58：「聲。有十一種。一因執受大種聲。因者。假藉之義。即藉彼第八識。執受四大所發之聲。即血脈流注聲等是也。即內四大有情作聲。皆是執受故。二因不執受大種聲。外四大聲是。三因執受不執受大種聲。如外四大種。親造彼聲。即手是。內四大種。親造果聲。外四大種。但為助緣。共造一聲。四世所共成聲。世間言教書[1]籍陰陽等。名共成聲。仁義禮智信等。五成所引聲。或成所作智。所引言教。即唯如來。六可意聲。情所樂欲。七不可意聲。情不樂欲。八俱相違聲。非樂非不樂。名俱相違聲。九遍計所執聲。謂外道所立言教。十聖言量所攝聲。十一非聖言量所攝聲。」(CBETA 2023.Q4, T48, no. 2016, p. 750b2-14)[1] 籍【大】，藉【元】　 《顯揚聖教論》卷1(CBETA, T31, no. 1602, p. 483, c20) 《顯揚聖教論》卷1「(CBETA, T31, no. 1602, p. 483, c26) 《顯揚聖教論》卷1：「味」(CBETA, T31, no. 1602, p. 484, a1) 《顯揚聖教論》卷1(CBETA, T31, no. 1602, p. 484, a5) 《顯揚聖教論》卷1「(CBETA, T31, no. 1602, p. 484, a13) 《宗鏡錄》卷58：「不相應行者。相應者。和順義。如心王心所。得等非能緣故。不與心心所相應。名不相應。又得等非質礙義。不與色相應。又有生滅。不與無為相應。為揀四位法。故名不相應。」(CBETA 2023.Q4, T48, no. 2016, p. 750c18-22)T48n2016_p0750c18 《宗鏡錄》卷58(CBETA 2023.Q4, T48, no. 2016, p. 751b4-7)T48n2016_p0751b04 《大乘百法明門論》卷1：「心不相應行法。略有二十四種。一得二命根。三眾同分。四異生性。五無想定。六滅盡定。七無想報。八名身九句身十文身。十一生十二老。十三住十四無常。十五流轉。十六定異。十七相應。十八勢速。十九次第。二十方。二十一時。二十二數。二十三和合性。二十四不和合性。」(CBETA, T31, no. 1614, p. 855, c10-16) 《顯揚聖教論》卷1：「彼復差別有二十四種。謂得。無想定。滅盡定。無想天。命根。眾同分。生。老。住。無常。名身。句身。文身。異生性。流轉。定異。相應。次第。勢速。時。方。數。和合。不和合。」(CBETA, T31, no. 1602, p. 484, a24-27) 《顯揚聖教論》卷1(CBETA, T31, no. 1602, p. 484, a28) 《顯揚聖教論》卷1(CBETA, T31, no. 1602, p. 484, b11) 《顯揚聖教論》卷1(CBETA, T31, no. 1602, p. 484, b12) 《顯揚聖教論》卷1(CBETA, T31, no. 1602, p. 484, b1) 《顯揚聖教論》卷1(CBETA, T31, no. 1602, p. 484, b5) 《顯揚聖教論》卷1(CBETA, T31, no. 1602, p. 484, b9) 《顯揚聖教論》卷1(CBETA, T31, no. 1602, p. 484, b18) 《顯揚聖教論》卷1(CBETA, T31, no. 1602, p. 484, b19) 《顯揚聖教論》卷1(CBETA, T31, no. 1602, p. 484, b20) 《宗鏡錄》卷58(CBETA, T48, no. 2016, p. 751, a17) 《宗鏡錄》卷58(CBETA, T48, no. 2016, p. 751, a18) 《宗鏡錄》卷58(CBETA, T48, no. 2016, p. 751, a19) 《宗鏡錄》卷58(CBETA, T48, no. 2016, p. 751, a21) 佛教術語